**VEU Feldkirch** on itävaltalainen jääkiekkoseura. Seura tulee Feldkirchin kaupungista. Seura on perustettu vuonna 1927. Sillä on ollut useita eri nimiä, joista VEU:n lisäksi mainitsemisen arvoinen on EHC Feldkirch. Se oli seuran nimi perustamishetkellä. Seura meni 2000-luvun alussa jo konkurssiinkin, mutta palasi vain vaihtamalla nimeä. Silloin se otti nimekseen EHC Feldkirch 2000:n, kunnes muutti jälleen vuonna 2006 nimensä FBI VEU Feldkirchiksi, joka se on nykyäänkin.

Seura on varsin menestynyt niin omassa maassaan kuin Euroopassakin. Joukkue on muun muassa voittanut Itävallan mestaruuden maansa pääsarjassa Österreichische Eishockey-Ligassa vuosina 1998, 1997, 1996, 1995, 1994, 1990, 1984, 1983 ja 1982, sekä Italian, Itävallan ja Slovenian joukkueiden välisen Alpenligan vuosina 1996, 1997, 1998, 1999. Nationalligan se on voittanut vuosina 1967, 2002 ja 2007, ja ÖEHV Oberligan vuonna 1960. 

Seuran parhaimpia saavutuksia lienevät kuitenkin Euroopan kovemmista kilpailuista saadut mitalit. VEU Feldkirch on voittanut European Hockey Leaguen vuonna 1998 ja sai samalla paikan Euroopan Super Cupin otteluun. Super Cupin tittelinkin se nappasi itselleen voitettuaan slovakialaisen HC Kosicen 4-0.

Seura pelaa kotiottelunsa Vorarlberghallessa, jonka kapasiteetti on 5000. Seuran yleisöennätys on HPK:a vastaan pelatusta EHL:n ottelusta, jota seurasi yhteensä 7800 katsojaa.

Nykyisin seura pelaa Itävallan kakkossarjassa, Inter-National-Leaguessa.

Saavutukset
-----------

* Itävallan mestari 1998, 1997, 1996, 1995, 1994, 1990, 1984, 1983 ja 1982
* Itävallan kakkossarjan mestari 1967, 2002 ja 2007
* Alpenligan mestari 1996, 1997, 1998 ja 1999
* Oberligan mestaruus vuonna 1960
* European Hockey Leaguen voitto 1998
* Euroopan Super Cupin voitto 1998

Joukkue kaudella 2021–2022
--------------------------

| Maalivahdit |
| --- |
| Numero |  | Pelaaja | Hanskakäsi | Sopimus | Syntymäpaikka |
|
| **29** | Itävalta | Patrick Kühne | L | 2022 |  |
| **34** | ItävaltaSuomi | Simeoni Kyllönen | L | 2021 | Rankweil, Itävalta |
| **38** | Itävalta | Dominic Divis | L | 2021 | Feldkirch, Itävalta |

| Puolustajat |
| --- |
| Numero |  | Pelaaja | Kätisyys | Sopimus | Syntymäpaikka |
|
| **9** | SloveniaItävalta | Matic Jančar | R | 2021 |  |
| **77** | Itävalta | Sven Grasböck | L | 2021 | Feldkirch, Itävalta |
| **78** | Itävalta | Luca Erne | R | Juniori | Lustenau, Itävalta |
|  | Itävalta | Daniel Jakubitzka | L | Laina | Innsbruck, Itävalta |
|  | Itävalta | David Lupinski | L | Laina |  |
|  | Itävalta | Mark Mussbacher | L | Laina | Feldkirch, Itävalta |
|  | Itävalta | Julian Payr | L | 2022 | Feldkirch, Itävalta |
|  | KanadaYhdysvallat | Grayson Valente | L | 2022 | Vancouver, Brittiläinen Kolumbia, Kanada |

| Hyökkääjät |
| --- |
| Numero |  | Pelaaja | Kätisyys | Pelipaikka | Sopimus | Syntymäpaikka |
|
| **24** | Itävalta | Smail Samardzic (**A**) | L | KH / VLH | 2022 | Feldkirch, Itävalta |
| **76** | Itävalta | Jakob Zabransky | L | H | Juniori | Dornbirn, Itävalta |
| **78** | Itävalta | Paul Waldhauser | R | H | Try-out |  |
| **91** | UnkariItävalta | Dániel Fekete | L | OLH | 2021 | Budapest, Unkari |
|  | Itävalta | Martin Ulmer | R | OLH | Laina | Dornbirn, Itävalta |

*Lähde: EliteProspects*

Lähteet
-------

1. ↑   Viitattu 24.10.2021. (englanniksi)

Aiheesta muualla
----------------

* VEU Feldkirch (Arkistoitu – Internet Archive)
* FBI VEU Feldkirch (Arkistoitu – Internet Archive)